That '70s Show

**That '70s Show**, **That 70's Show**, **That 70s Show** of **That '70's Show** is 'ne Amerikaanse tv-serie dee geit euver 'ne zwik tieners aon 't ind vaan de jaore 70. De ierste aoflevering waor (in de VS) op 23 augustus 1998 en de lèste aoflevering woort oetgezonde op 18 mei 2006. Hei mèt is 't d'n einigste sitcom vaan televisiezender Fox dee 't seizoen 1998/1999 heet 'euverleef'. Mèt perceis 200 aofleveringe en 8 sezoene is 't ouch in totaal de op drei nao langste sitcom vaan Fox, nao The Simpsons, King of the Hill en Married with Children. De ierste aoflevering späölt ziech aof op 17 mei 1976, hei mèt is 't tiedsversjèl tösse de fictieve tied vaan de ierste aoflevering en d'n tied vaan oetzending vaan de lèste, op einen daag nao, zjus dertig jaor. De serie weurt in Limburg oetgezonde op Comedy Central en woort ieder al oetgezonde door Yorin. Inmiddels zien alle ach seizoene in Nederland oet op dvd.

## Personages
De serie drejt um zes tieners die opgreuje in Point Place, 'n neet bestaonde stad in Wisconsin ('n Amerikaanse staot in 't noorde vaan 't Midde-weste), naomelek:
* D'n hampeleman *[[Eric Forman]]*
* Eric's roedhaorig buurmeidske en vriendin *[[Donna Pinciotti]]*
* De rocker dee euveral e complot in zuut, *[[Steven Hyde]]*
* De neet zoe slumme charmeur *[[Michael Kelso]]*
* De verweende en dictatoriale *[[Jackie Burkhart]]*
* De met 'n accent praotende boetelender *[[Fez (That '70s Show)|Fez]]*
Fez ziene naam is aofgeleid vaan Foreign Exchange Student (oetwisselingsstudent). Zienen echte naom is neet perceis bekind. In 'n aoflevering weurt ziene naom geneump mer tegeliekertied klink de sjaolbel zoetot ziene naom neet te hure is, Valderrama (de acteur) neumde toen eigelek de naome vaan de aandere acteurs op. Oet wat veur land heer perceis aofkomsteg is, weurt in de serie mèt opzat neet dudelek gemaak, es running-gag gebäört ummer get es heer 't perbeert te vertèlle. 

Ouch de awwers vaan Eric speule 'ne groete rol in de serie. Ziene pap, Red Forman is 'ne oorlogsveteraon dee neet kin wachte tot ziene zoon de deur oet geit, umtot Eric in zien ouge 'ne *"Dumbass"* is, aon de aandere kant kin Erics dellerege zuster Laurie Forman in pap zien ouge niks verkierd doen. Ouch goejt heer dèks met 'ne kleurrieke variant vaan "iemes oonder zien koont stampe" (*"You morons just hung a vacancy sign on your asses and my foot's looking for a room!"* -Afl. 8.1, Bohemian Rhapsody).
Zien mam, Kitty Forman is hoesvrouw *en* verpleegster in 't hospitaol. Dao neve kump zie haafweegs de serie in d'n euvergaank wat veur nog mie hilarische situaties zörg.
Weier zien de bure vaan Eric (dit zien de pap en mam vaan Donna), Bob en Midge Pinciotti, ouch twie belaankrieke persoene in de serie. Midge verliet de serie nao sezoen 3 en is later nog in get aofleveringe te zien in sezoen 6 en 7.

## Cast

* 1. Neet gecrediteerde versjijning in de lèste aoflevering
* 2. Trökkierende rol, sezoen ach
* 3. Trökkierende rol, sezoene ein tot vijf
* 4. Trökkierende rol (zès aofleveringe), sezoen zès
* 5. Trökkierende rol, sezoene twie, drei en zeve
* 6. Versjijnt neet in aoflevering ein vaan sezoen ach, kierde eve trök in aoflevering twie, deech mèt in 't openingsfilmpke vaanaof aoflevering 3